
Obrazloženje općega dijela 
izvještaja o izvršenju financijskog plana za razdoblje I - VI 2026.


Obrazloženje općega dijela izvještaja o izvršenju financijskog plana sadržava obrazloženje: prihoda i primitaka, rashoda i izdataka i prijenosa sredstava iz prethodne i u sljedeću godinu. 

PRIHODI I PRIMICI

Ukupni prihodi i primici ostvareni su u iznosu od  3.295.709,79 eura, što čini 54,01% planiranog za 2026. godinu te su veći za 482.054,25 eura u odnosu na isto razdoblje prethodne godine.

Prihodi poslovanja ostvareni su od:
· Pomoći iz inozemstva (darovnice) i od subjekata unutar općeg proračuna: 103.804,78 eura (215,42% od planiranih)
· Prihodi od imovine: 132,55 eura
· Prihodi od upravnih i administrativnih pristojbi, pristojbi po posebnim propisima i naknada: 210.354,41 eura (46,27% od planiranih)
· Prihodi od prodaje proizvoda i robe te pruženih usluga i prihodi od donacija: 10.723,09 eura (21,70% od planiranih)
· Prihodi iz proračuna: 2.970.694,96 eura (53,53% od planiranih)

Značajnije povećanje prihoda u odnosu na isto razdoblje prethodne godine bilježi se kod:
· Pomoći iz inozemstva (darovnice) i od subjekata unutar općeg proračuna: 58,56%
· Prihoda od upravnih i administrativnih pristojbi, pristojbi po posebnim propisima i naknada:  11,89%
· Prihoda iz nadležnog proračuna za financiranje rashoda: 17,41%.

Značajnije smanjenje prihoda u odnosu na isto razdoblje prethodne godine bilježi se kod:
· Prihoda od prodaje proizvoda i robe te pruženih usluga i prihoda od donacija: 65,47%

Primici nisu ostvareni niti planirani za 2026. godinu.


RASHODI I IZDACI

Ukupni rashodi i izdaci ostvareni su u iznosu 3.180.919,62 eura, što iznosi 51,44% plana za 2026. godinu te su veći za 109.730,93 eura u odnosu na isto razdoblje prethodne godine.

Rashodi poslovanja ostvareni su u sljedećim iznosima:
· Rashodi za zaposlene: 2.492.218,59 eura (48,50% od planiranih)
· Materijalni rashodi: 594.051,49 eura (63,56% od planiranih)
· Financijski rashodi: 13.390,33 eura (299,23% od planiranih)
· Pomoći dane u inozemstvo i unutar općeg proračuna: 3.942,17 eura
· Naknade građanima i kućanstvima na temelju osiguranja i druge naknade: 1.000,00 eura (10,35% od planiranih)
· Rashodi za nabavu nefinancijske imovine: 79.795,41 eura (82,81% od planiranih)

Značajnije povećanje rashoda u odnosu na izvještajno razdoblje prethodne godine odnosi se na:
· Materijalne rashode: 18,67%
· Financijske rashode: 441,79%
· Pomoći dane u inozemstvo i unutar općeg proračuna: 1.080,33%.

Značajnije smanjenje rashoda u odnosu na isto razdoblje prethodne godine bilježi se kod:
· Rashoda za zaposlene: 7,88 %

Izdaci nisu ostvareni niti su planirani za 2026. godinu.

PRIJENOS SREDSTAVA IZ PRETHODNE I U SLJEDEĆU GODINU

Izvršenje financijskog plana za 2026. godinu uključuje prijenos sredstava iz prethodne godine, koji uključuje prenesene viškove prihoda ostvarenih tijekom prethodnih godina i čini početno stanje novčanih sredstava u izvještajnom razdoblju.

Stanje novčanih sredstava:

· Prijenos sredstava iz prethodne godine (01.01.2026.): 675.193,64 eura
· Prijenos sredstava u sljedeće razdoblje (30.06.2026.): 777.508,30 eura

U Zagrebu, 20. srpnja 2026.

